લાલદરવાજા ખાતે આવેલ જિલ્લા પંચાયતની કચેરીમાં ‌ફિંગર‌િપ્રન્ટ સ્કેનર મશીન બંધ હાલતમાં જોવા મળ્યું છે. ઉલ્લેખનીય છે કે ‌જિલ્લા પંચાયતની ઓફિસમાં 18 કરતાં વધુ સરકારી ખાતાંઓ આવેલાં છે, જેમાં 500 કરતાં વધુ કર્મચારીઓ કામ કરી રહ્યા છે. સરકારી ઓફિસમાં સવારના 10 વાગ્યાથી કર્મચારીઓ આવી જાય છે ત્યારે તેમની હાજરી પૂરવા માટેનાં ‌ફિંગર‌િપ્રન્ટ સ્કેનર મશીન બંધ હાલતમાં હોવાથી જૂની પદ્ધતિ વડે ચોપડામાં હાજરી પૂરે છે. આ મુદ્દે તપાસ કરતાં જાણવા મળ્યું કે ‌જિલ્લા પંચાયતના બહુમાળી ‌બ‌િલ્ડિંગમાં ગ્રાઉન્ડ ફ્લોર ઉપર બે ‌ફિંગર‌િપ્રન્ટ સ્કેનર મશીન આવેલાં છે, જેમાં લોકો સ્કેન કરે છે, પરંતુ નોકરીનો એક જ સમય હોવાના કારણે તમામ લોકો આ સ્કેનર મશીન ઉપર હાજરી પૂરી શકતા નથી. આ સિવાય તમામ ફ્લોર ઉપર આવેલાં તમામ સ્કેનર મશીનો બંધ હાલતમાં છે અથવા તો તેને કાઢી નાખ્યાં છે.